EkBass/fiwiki-20250220-pages-articles huggingface dataset:
Harmaamurmeli

Harmaamurmeli (Marmota caligata) on osissa Kanadaa ja Yhdysvaltoja Pohjois- Amerikan itäosissa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi. ==Taksonomia== Alaskanmurmelia (M. broweri) pidettiin aikaisemmin harmaamurmelin alalajina, mutta nykyisin se on luokiteltu omaksi lajikseen. Harmaamurmeli voidaan jakaa edelleen kolmeen alalajiin: *M. c. caligata Kanadan Yukonissa ja yhdysvaltojen Alaskassa. *M. c. cascadensis eteläisessä ja läntisessä Brittiläisessä Columbiassa Kanadassa ja Washingtonissa Yhdysvalloissa *M. c. okanagana Kanadan Yukonin ja Luoteisterritorion eteläosissa, Brittiläisen Columbian itäosissa, Albertan länsiosissa, sekä Idahossa ja Montanassa Yhdysvalloissa. ==Koko ja ulkonäkö== Harmaamurmelien ruumiin pituus on 450–600 mm ja hännän pituus 170–250 mm. Painoa niillä on 3 600–9 000 g. Urokset ovat naaraita kookkaampia. Turkin väri vaihtelee vatdapuolen ja alaruumiin kermankeltaisesta valkoiseen selkäpuolella yläruumiin kellertävästä kellanruskeaan. Jalat ovat mustat. Päässä kuonon, päälaen ja leuan paikkeilla on mustia tai tummanruskeita laikkuja. ==Levinneisyys ja elinympäristö== Harmaamurmelia tavataan alueella, joka ulottuu Alaskasta ja Yukonista pohjoisessa Washingtoniin, Idahoon ja Montanaan etelässä. Sen elinympäristö käsittää puuttomia vuoristoniittyjä kivikkoineen. Alaskassa sitä tavataan myös aina merenpinnan tasolle asti tyypillisempiä vuoristoja matalammalla. ==Elintavat== Harmaamurmelit ovat hyvin sosiaalisia. Niitä esiintyy perheryhmissä, jotka käsittävät tavallisesti hallitsevan uroksen yhden tai useamman täysikasvuisen naaraan ja niden jälkasvua kolmeen ikävuoteen saakka. Halltisevan uroksen kotialueen laitamilla voi olla yksinäisiä alempiarvoisia uroksia. Naarailla voi olla hallitseva asema keskenään ja hallitsevat naaraat voivat esimerkiksi estää muita lisääntymästä. Murmelit voivat olla niin yksi- kuin moniavioisiakin. Moniavioisuus on jonkin verran yleisempää levinneisyysalueen eteläosissa. Laji horrostaa levinneisyysalueensa eteläosissa lokakuusta helmikuuhun ja pohjoisempana syyskuusta huhtikuuhun. Horrostaminen tapahtuu pesäkoloissa yhdessä perheryhmän kanssa. Naaraat lisääntyvät horroksen päättyessä. Tiineys kestää noin kuukauden ja poikasia syntyy kerrallaan 4–5. Naaras voi saada poikueen joka toinen vuosi. Harmaamurmelit käyttävät ravinnokseen pääasiassa heiniä ja muita ruohovartisija kasveja. Sen petoeläimiä ovat esimerkiksi maakotka, kojootti, kettu, harmaakarhu, mustakarhu, susi, ahma ja puuma. Uhan havaitessaan harmaamurmeli antaa hälytysäänen. Ilmasta ja maalta uhkaaville vaaroille on oma hälytysäänensä. ==Uhat ja suojelu== Kansainvälinen luonnonsuojeluliitto eli IUCN on määritellyt harmaamurmelin elinvoimaiseksi lajiksi. Sitä tavataan laajalla alueella, sitä pidetään yleisenä ja lajilla ei ole huomattavia uhkia. Kantojen uskotaan olevan vakaita. Metsästys lihan ja turkkien takia on harvinaista. == Lähteet == Luokka:Murmelit
Clarity (Zeddin kappale)

Clarity on saksalais-venäläisen tuottaja Zeddin kappale. Se julkaistiin hänen samannimisen debyyttialbumin kolmantena singlenä. Kappale sisältää brittiläisartisti Foxesin esittämää laulua. Kappaleen sanoittivat Zedd, Matthew Koma, Porter Robinson sekä Skylar Grey ja sen julkaisi Interscope Records iTunesissa viikon singlenä 2. lokakuuta 2012 sekä EP:nä 12. helmikuuta 2013. Zedd on julkaissut Beatportin kautta kappaleesta extended mixin 12. marraskuuta 2012. Kappaleen extended play-versio julkaistiin 18. helmikuuta 2013. Se sisältää kymmenen remixiä, joiden tekijöihin luokittuvat esimerkiksi Tiësto, Headhunterz ja Funkagenda. Joulukuusta 2012 helmikuuhun 2013 asti Zedd järjesti remix-kilpailun kappaleelle. Kilpailussa oli yhteensä 982 osallistujaa. Voittajaksi valikoitui Tom Budinin tekemä remix, joka tulee olemaan osa Zeddin tulevaa julkaisua. == Kappaleet == ==Lähteet== Luokka:Vuoden 2012 kappaleet Luokka:Zeddin kappaleet
Sommartider

Sommartider on ruotsalaisyhtye Gyllene Tiderin kappale, josta on tullut vuosien saatossa yhtyeen nimikkokappale. Kappaleen on sanoittanut Per Gessle ja se julkaistiin singlenä 18. kesäkuuta 1982. Kappale uudelleenjulkaistiin vuosina 1989 ja 1995. Alkuperäinen versio saavutti Ruotsin singlelistan 6. ja Norjan singlelistan 3. sijan. Vuonna 1989 julkaistu versio saavutti Ruotsin singlelistan 3. sijan. Kappaleesta on nauhoitettu myös englanninkielinen versio nimeltään "Summer City". Vuonna 2009 kappale pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Kappaleet == === Alkuperäinen painos === ;A-puoli # ;B-puoli # * # === Vuoden 1989 painos === ;A-puoli # ;B-puoli # * # # === Vuoden 1995 painos === # Sommartider # Tylö Sun # Vart tog alla vänner vägen? == Listasijoitukset == Listat (1982-89) Paras sijoitus Norja (VG-lista) 3 Ruotsi (Sverigetopplistan) 6 ==Lähteet== Luokka:Vuoden 1982 kappaleet Luokka:Ruotsalaiset popkappaleet
Lukáš Kolc

Lukáš Kolc (s. 12. syyskuuta 1987) on tšekkiläinen alamäkiluistelija. Hän sijoittui kuudenneksi Red Bull Crashed Ice-sarjan yhteispisteissä kaudella 2011. Kolcin paras yksittäinen sijoitus Crashed Ice-kilpailussa on kolmas Münchenin kilpailusta tammikuulta 2011. Tuon kauden neljässä kilpailussa hän oli kolmesti kärkikymmenikössä. Kolc on nuorempana pelannut myös jääkiekkoa. == Lähteet == * http://www.redbullcrashedice.com/fi_FI/results * http://www.eliteprospects.com/player.php?statsleague=KHL&player;=223547&team;=&year;=&status;=&leagueid;=&season;= Luokka:Tšekkiläiset alamäkiluistelijat Luokka:Vuonna 1987 syntyneet Luokka:Elävät henkilöt
Adam Horst

Adam Horst (s. 22. kesäkuuta 1986 Fort St. John, Kanada) on kanadalainen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä neljänneksi kaudella 2012. Hän voitti tuolla kaudella yhden osakilpailun Ruotsin Åressa. Tuo voitto on Horstin uran ainoa Crashed Icessä. Horst sijoittui kaudella 2014 MM-sarjan kymmenenneksi. Nuorempana hän on pelannut myös jääkiekkoa. Horst on 171 senttimetriä pitkä ja painaa 79 kilogrammaa. == Lähteet == * http://www.eliteprospects.com/player.php?player=138779 * http://www.redbullcrashedice.com/fi_FI/athlete/adam-horst Luokka:Kanadalaiset alamäkiluistelijat Luokka:Vuonna 1986 syntyneet Luokka:Elävät henkilöt
Deji Tobais

Deji Tobais (s. 31. lokakuuta 1991) on brittiläinen pikajuoksija, joka kilpailee 100 ja 200 metrillä. Hänen ennätyksensä 100 metrillä on kesäkuussa 2014 juostu 10.18 ja 200 metrillä vuonna 2012 juostu 20.61. Tobais voitti hopeaa 100 metrillä vuoden 2013 alle 23-vuotiaiden EM-kisoissa Tampereella ajalla 10.29. Noiden kisojen pikaviestissä hän voitti kultaa. Häntä valmentaa pituushypyn olympiavoittaja Greg Rutherfordia myös valmentava Jonas Tawiah- Dodoo. == Lähteet == * http://www.iaaf.org/athletes/great-britain-ni/deji- tobais-243921#personal-bests * http://www.thepowerof10.info/athletes/profile.aspx?athleteid=21557 * http://www.all-athletics.com/athlete/175635 Luokka:Brittiläiset pikajuoksijat Luokka:Vuonna 1991 syntyneet Luokka:Elävät henkilöt
Abdelaziz

Abdelaziz on pääosin islaminuskoisissa maissa käytössä oleva henkilönnimi, joka esiintyy sekä etu- että sukunimenä. Suomessa etunimi Abdelaziz on lokakuuhun 2024 mennessä annettu hieman yli sadalle miehelle ja ainakin 16 naiselle. == Tunnettuja Abdelazizeja == === Abdelaziz sukunimenä === *Feryal Abdelaziz (s. 1999), egyptiläinen karateka, olympiavoittaja ja maailmanmestari *Mohamed Abdelaziz (1947/1948–2016), Saharan demokraattisen arabitasavallan presidentti 1982–2016 === Abdelaziz etunimenä === *Abdelaziz (1878–1943), Marokon sulttaani 1894–1908 *Abdelaziz Barrada (1989–2024), marokkolainen jalkapalloilija *Abdelaziz Belkhadem (s. 1945), algerialainen poliitikko *Abdelaziz Bouteflika (1937–2021), algerialainen poliitikko *Abdelaziz Djerad (s. 1954), algerialainen valtiotieteilijä ja poliitikko, pääministeri 2019-2021 *Abdelaziz Kamara (s. 1984), ranskalais-mauritanialainen jalkapalloilija *Abdelaziz Merzougui (s. 1991), marokkolaissyntyinen espanjalainen estejuoksija == Abdelaziz muualla == * Stade Abdelaziz Chtioui, jalkapallostadion La Marsassa, Tunisiassa ==Katso myös== *Abd-ul-Aziz == Lähteet == Luokka:Etunimet
Friðrik Ólafsson

Friðrik Ólafsson (s. 26. tammikuuta 1935 Reykjavík) on islantilainen lakimies ja shakinpelaaja. Hän toimi Maailman shakkiliiton FIDE:n presidenttinä 1978–1982. ==Pelaajaura== Friðrik voitti Islannin-mestaruuden shakissa 1952 ja vuotta myöhemmin Pohjoismaiden-mestaruuden ja vakiinnutti asemansa sukupolvensa vahvimpana islantilaispelaajana. Hän jakoi voiton Viktor Kortšnoin kanssa Hastingsin turnauksessa 1955–1956 ja saavutti 5.–6.-sijan Portorozin alueidenvälisessä turnauksessa 1958. Siitä hän sai suurmestarin arvon ja paikan vuoden 1959 ehdokasturnaukseen. Friðrik osallistui myös 1962 Tukholman AV-turnaukseen, muttei sijoittunut tarpeeksi hyvin päästäkseen seuraavaan ehdokasturnaukseen. Vuonna 1976 Friðrik jakoi voiton Ljubomir Ljubojevićin kanssa Wijk aan Zeen turnauksessa jättäen taakseen muun muassa Mihail Talin. ==FIDE:n presidenttinä== Vuonna 1978 Friðrik valittiin hollantilaisen Max Euwen seuraajaksi FIDE:n johdossa. Friðrik toimi presidenttinä yhden kauden, minkä jälkeen hänen seuraajakseen tuli filippiiniläinen Florencio Campomanes vuonna 1982. ==Muu elämä== Ennen siirtymistään shakkiammattilaiseksi 1974 Friðrik työskenteli lakimiehenä Islannin oikeusministeriössä. Myöhemmin hän toimi Islannin parlamentin sihteerinä. Hänellä on vaimonsa kanssa kaksi tytärtä. ==Lähteet== * Luokka:Islantilaiset shakinpelaajat Luokka:Shakin suurmestarit Luokka:FIDE:n presidentit Luokka:Shakin Pohjoismaiden-mestarit Luokka:Vuonna 1935 syntyneet Luokka:Elävät henkilöt
Gerhardus Pienaar

Gerhardus "Hardus" Pienaar (s. 10. elokuuta 1981 Rustenburg, Etelä-Afrikka) on eteläafrikkalainen entinen keihäänheittäjä ja vuoden 2000 nuorten maailmanmestari. Pienaarin ennätys on vuonna 2003 Hyderabadissa heitetty 84,50. Häntä pidetään yhtenä maansa kaikkien aikojen parhaana keihäänheittäjänä. Hän voitti vuonna 2000 Santiago de Chilessä käydyn nuorten MM-finaalin tuloksella 78,11. Kahta vuotta aiemmin hän sijoittui samoissa kisoissa Annecyssä toiseksi tuloksella 71,16. Pienaar on osallistunut yksiin kesäolympialaisiin ja yksiin MM-kisoihin, mutta molemmissa hän on ollut ensimmäinen putoaja karsinnassa. Pienaar on myös kolminkertainen Afrikan- mestari. Ensimmäisen kerran hän heitti yli 80 metrin vuonna 2001. == Lähteet == * http://www.iaaf.org/athletes/south-africa/gerhardus- pienaar-134435#honours Luokka:Eteläafrikkalaiset keihäänheittäjät Luokka:Vuonna 1981 syntyneet Luokka:Elävät henkilöt
Pienaar

Pienaar on pääosin Etelä-Afrikassa käytössä oleva sukunimi. == Tunnettuja Pienaareja == * François Pienaar (s. 1967), eteläafrikkalainen rugbyn pelaaja * Gerhardus Pienaar (s. 1981), eteläafrikkalainen keihäänheittäjä * Steven Pienaar (s. 1982), eteläafrikkalainen jalkapalloilija
Miguel Molina

Miguel Molina González (s. 17. helmikuuta 1989 Barcelona, Espanja) on espanjalainen autourheilija. Kaudella 2014 hän kilpailee DTM-sarjassa ABT Sportsline-tallissa numerolla 8. Molina aloitti autourheilun monien muiden tapaan kartingista, jossa hän voitti Katalonian nuorten mestaruuden. Vuonna 2006 hän siirtyi ajamaan Formula Renault 3.5 Seriesiin, jossa hän ajoi aina vuoteen 2009 asti saavuttaen yhden voiton. Vuonna 2009 hän kilpaili myös Superleague Formulassa. Kaudeksi 2010 Molina siirtyi ajamaan ABT Sportslinen Audia DTM-sarjaan. Nykyisinkin ABTilla ajava Molina on saavuttanut DTM- urallaan kaksi kisan nopeinta kierrosta. Hän kuuluu Circuit de Catalunyan nuorten kuljettajien ohjelmaan == Lähteet == * http://www.dtm.com/en/Drivers/Miguel-Molina.html Luokka:Espanjalaiset autourheilijat Luokka:Vuonna 1989 syntyneet Luokka:Formula Renault 3.5 -kuljettajat Luokka:DTM-kuljettajat Luokka:Elävät henkilöt
Andrei Lavrov (alamäkiluistelija)

Andrei Lavrov (s. 20. helmikuuta 1987 Pietari, Neuvostoliitto) on venäläinen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä seitsemänneksi kaudella 2011. Hänen paras yksittäinen sijoitus MM-osakilpailusta on neljäs Quebecista vuodelta 2011. Lavrovin isä on Neuvostoliiton jääkiekkomaajoukkueessakin pelannut Vjatšeslav Lavrov. Andrei Lavrov debytoi Red Bull Crashed Icessä vuonna 2011. Hän toimii nykyisin myös jääkiekkojoukkue EC Red Bull Salzburgin junioreiden taitovalmentajana Itävallassa. Lavrov on alamäkiluistelun historian menestynein venäläinen. Hän on pelannut nuorempana myös jääkiekkoa. == Lähteet == * Andrei Lavrov, Redbullcrashedice.com * Tulokset, Redbullcrashedice.com Luokka:Venäläiset alamäkiluistelijat Luokka:Vuonna 1987 syntyneet Luokka:Elävät henkilöt
Dilarə Kazımova

Dilara Kazimova (azeriksi: Dilarə Kazımova. s. 20. toukokuuta 1984 Baku, Azerbaidžanin SNT, Neuvostoliitto) on azerbaidžanilainen laulaja ja näyttelijä. Hän edusti Azerbaidžania Eurovision laulukilpailussa 2014 Kööpenhaminassa, kappaleella "Start a Fire". Luokka:Azerbaidžanilaiset laulajat Luokka:Azerbaidžanilaiset näyttelijät Luokka:Azerbaidžanin euroviisuedustajat Luokka:Vuoden 2014 euroviisuedustajat Luokka:Vuonna 1984 syntyneet Luokka:Elävät henkilöt
Scotty Lago

Scotty Lago (s. 12. marraskuuta 1987 Seabrook, Yhdysvallat) on yhdysvaltalainen lumilautailija. Hän voitti olympiapronssia halfpipessä Vancouverissa 2010. Lago voitti myös X Gamesissa kultaa Best Methodissa Aspenissa vuonna 2011. Hänellä on tämän lisäksi kaksi X Games-hopeaa ja yksi pronssi. Lago aloitti lumilautailun vuonna 1996. Hänellä on myös kolme pronssia Winter Dew Tourilta. == Lähteet == * http://www.biography.com/people/scotty-lago-21359021 Luokka:Yhdysvaltalaiset lumilautailijat Luokka:Yhdysvaltalaiset olympiamitalistit Luokka:Vuonna 1987 syntyneet Luokka:Elävät henkilöt
Start a Fire (Dilarə Kazımovan kappale)

Start a Fire on azerbaidžanilaisen laulajan Dilarə Kazımovan kappale. Se valittiin edustamaan Azerbaidžania Eurovision laulukilpalussa 2014 Tanskassa. Kappaleen ovat kirjoittaneet Stefan Örn, Alessandra Günthardt ja Johan Kronlund. Kappale kilpaili kilpailun ensimmäisessä semifinaalissa, jossa se sai 57 pistettä, sijoittui yhdeksänneksi ja pääsi finaaliin. Finaalissa kappale sai 33 pistettä ja sijoittui sijalle 22. Tämä oli ensimmäinen kerta, kun Azerbaidžan ei sijoittunut kymmenen parhaan joukkoon. == Lähteet == Luokka:Azerbaidžanin euroviisuedustuskappaleet Luokka:Vuoden 2014 euroviisuedustuskappaleet
Tristan Dugerdil

Tristan Dugerdil (s. 12. tammikuuta 1993) on ranskalainen alamäkiluistelija. Dugerdilin paras yksittäinen sijoitus alamäkiluistelun MM-sarjassa Red Bull Crashed Icessä on Quebecin kilpailussa vuonna 2014 saavutettu kuudes sija. Kaudella 2015 hän sijoittui kolmanneksi Riders Cupin Itävallan osakilpailussa. Tuolla kaudella hän oli Red Bull Crashed Icen kokonaispisteissä yhdeksäs. Dugerdil pelaa alamäkiluistelun lisäksi myös jääkiekkoa, nykyisin Ranskan junioriliigassa Annecyn riveissä. Dugerdil on pelannut yhden kauden myös Sveitsin nelosdivisioonassa Geneve-Servetten kakkosjoukkueessa. == Lähteet == * http://www.redbullcrashedice.com/fi_FI/results * http://www.eliteprospects.com/player.php?player=94346 Luokka:Ranskalaiset alamäkiluistelijat Luokka:Vuonna 1993 syntyneet Luokka:Elävät henkilöt
Axel Hirsoux

Axel Hirsoux (s. 26. syyskuuta 1982 La Hestre, Manage, Belgia) on belgialainen laulaja. Hän edusti Belgiaa Eurovision laulukilpailussa 2014 Tanskassa kappaleella ”Mother”, mutta ei päässyt semifinaalista jatkoonhttps://mesrendezvous.org/2018/10/12/axel-hirsoux-etre- aime/https://eurovision- quotidien.com/belgique-2014-mother/https://beneluxtheater.be/axel-hirsoux- boeken/http://esckaz.com/2014/bel.htm. == Lähteet == == Aiheesta muualla == * Axel Hirsoux’n esittely Eurovision.tv-sivustolla. Luokka:Vuonna 1982 syntyneet Luokka:Belgialaiset laulajat Luokka:Belgian euroviisuedustajat Luokka:Vuoden 2014 euroviisuedustajat Luokka:Elävät henkilöt
Sofosbuviiri

Sofosbuviiri on C-hepatiitin hoitoon käytetty lääke. Potilailla, joilla on myös hiv-tartunta, käyttämällä yhdessä sitä ja toista C-hepatiittilääkettä ribaviriinia hoitotulokset ovat osoittautuneet paremmaksi. Aiemmin hiv- potilaiden c-hepatiitin hoidon tulokset olivat huonoja, sillä hiv-lääkkeet yhdessä c-hepatiittilääkkeiden kanssa aiheuttivat maksatulehduksen.Yle uutiset, viitattu 20.7.2014 == Lähteet == == Aiheesta muualla == *Kyoto Encyclopedia of Genes and Genomes (KEGG): Sofosbuvir *ChemBlink: Sofosbuvir Luokka:Sisätaudit Luokka:Lääkkeet Luokka:WHO:n tärkeimmät lääkkeet
Mother (Axel Hirsoux’n kappale)

”Mother” on belgialaisen laulajan Axel Hirsoux’n esittämä kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 14:nneksi eikä päässyt jatkoon. ”Mother” valittiin Belgian edustuskappaleeksi Hirsoux’n voitettua Eurosong 2014 -laulukilpailun. Kappaleen ovat kirjoittaneet espanjalainen lauluntekija Rafael Artesero ja brittiläinen lauluntekijä Ashley Hicklin. Hicklin sävelsi myös Belgian vuoden 2010 euroviisukappaleen ”Me and My Guitar”, jonka esitti Tom Dice. == Lähteet == Luokka:Belgian euroviisuedustuskappaleet Luokka:Vuoden 2014 euroviisuedustuskappaleet
Pascal Martinot-Lagarde

Pascal Martinot-Lagarde (s. 22. syyskuuta 1991) on ranskalainen pika- aitajuoksija ja 110 metrin aitojen Euroopan-mestari. Martinot-Lagarde voitti juniorien maailmanmestaruuden 110 metrin aitajuoksussa alle 20-vuotiaiden MM- kisoissa 2010. Hän saavutti 60 metrin aidoissa pronssia Istanbulin MM- hallikilpailuissa 2012 ja Göteborgin sisäratojen EM-kilpailuissa 2013. Moskovan MM-kilpailuissa 2013 hän karsiutui 110 metrin aitajuoksun alkuerissä. Sopotin MM-hallikilpailuissa 2014 hän sai 60 metrin aitajuoksussa hopeaa. Zürichin EM-kisoissa 2014 Martinot-Lagarde sai 110 metrin aitajuoksussa pronssia, kun kolmanneksi tullut Dimitri Bascou hylättiin ratarikon vuoksi. Martinot-Lagarde voitti sisäratojen Euroopan-mestaruuden 60 metrin aitajuoksussa Prahassa 2015 ajalla 7,49. Pekingin MM-kilpailuissa hän sijoittui 110 metrin aitajuoksussa neljänneksi. Hän sai Portlandin MM- hallikilpailuissa 2016 hopeaa 60 metrin aitajuoksussa ajalla 7,46. Rio de Janeiron olympialaisissa 2016 hän oli neljäs ajalla 13,29. Sisäratojen EM- kilpailuissa Belgradissa 2017 Martinot-Lagarde voitti hopeaa 60 metrin aitajuoksussa ajalla 7,52. Birminghamin MM-hallikilpailuissa 2018 hän oli samalla matkalla viides. Hän voitti 110 metrin aitajuoksun Euroopan- mestaruuden Berliinissä 2018 ajalla 13,17. Glasgow'n sisäratojen EM- kilpailuissa 2019 hän sai hopeaa 60 metrin aitajuoksussa ajalla 7,61. Dohan MM-kilpailuissa 2019 hän sai pronssia ajalla 13,18. Vuonna 2021 järjestetyissä Tokion olympialaisissa hän oli viides. Hän saavutti kolmannen kerran hopeaa sisäratojen MM-kilpailujen 60 metrin aitajuoksussa Belgradissa 2022 Samana vuonna hän karsiutui 110 metrin aidoissa välierissä Eugenen MM-kilpailuissa ja saavutti hopeaa Münchenin EM-kilpailuissa ajalla 13,14. Martinot-Lagarden ennätys 110 metrin aidoissa on Monacon Timanttiliigan osakilpailuissa 18. heinäkuuta 2014 syntynyt 12,95. Tulos on myös Ranskan ennätys.http://www.iaaf.org/news/report/kiplagat-monaco-iaaf-diamond-league 60 metrin aidoissa Martinot-Lagarden ennätys on 7,45. == Lähteet == ==Aiheesta muualla== * Luokka:Ranskalaiset pika-aitajuoksijat Luokka:Vuonna 1991 syntyneet Luokka:Elävät henkilöt
Reinhold Enwald

Reinhold Bernhard Enwald (7. toukokuuta 1860 Leppävirta – 19. maaliskuuta 1892 Leppävirta) oli suomalainen eläin- ja kasvitieteilijä ja lääkäri.Ylioppilasmatrikkeli 1853–1899 : Reinhold Bernhard EnwaldLiperin perhoset-sivusto : Reinhold Enwald Enwaldin vanhemmat olivat kihlakunnantuomari Reinhold Emil Enwald (1830–1903) ja Hilma Sofia Pehrmand. Hän pääsi ylioppilaaksi 1878 Kuopion lyseosta ja valmistui Helsingin yliopistosta filosofian kandidaatiksi ja maisteriksi 1882 sekä lääketieteen kandidaatiksi 1884 ja lääketieteen lisensiaatiksi 1890. Yrjö Kotivuori, Ylioppilasmatrikkeli 1640–1852: Reinhold Emil Enwald. Verkkojulkaisu 2005. Luettu 22.5.2021. Enwald teki 1879 tutkimusmatkan Pohjois-Norjaan yhdessä hyönteistutkija, dosentti John Sahlbergin kanssa. Myöhemmin hän teki kasvien ja hyönteisten keruumatkat Suomen Karjalaan sekä Vienan Karjalaan aina Arkangeliin saakka. Enwald osallistui hyönteis- ja kasvitutkijana suomalaisten tiedemiesten Suureen Kuolan retkeen 1887 ja hän toimi myös retkikunnan lääkärinä. Enwald toimi Leppävirran kunnanlääkärinä vuodesta 1887 alkaen aina kuolemaansa saakka. Reinhold Enwald oli naimisissa 1888–1889 Olga Addensin (k. 1889) kanssa ja vuodesta 1890 Maria Vileniuksen kanssa. Enwaldin veljiä olivat kruununvouti ja Kajaanin pormestari Gustaf Wilhelm Enwald (1861–1946), varatuomari Johan Henrik Enwald (1863–1925) ja tasavallan presidentin kanslian päällikkönä 1919–1931 toiminut Hjalmar Emil Enwald (1867–1943). == Lähteet == Luokka:Suomalaiset lääkärit Luokka:Vuonna 1860 syntyneet Luokka:Vuonna 1892 kuolleet
Mikael Agricolan muistokivi

__NOTOC__ thumb|250px|Argricolan vuodelta 1914 olevaa muistokiveä rajaavat kivimuuri ja kuusiaita. Mikael Agricolan muistokivi on graniittinen muistokivi Loviisan Pernajassa Torsbyn kylässä. Muistokivi oli vuodesta 1914 alkaen Pernajan kirkon lähistöllä, mutta se siirrettiin vuonna 1959 sieltä hieman pohjoisemmaksi nykyiselle paikalleen. Ajatus kunnioittaa Pernajassa noin vuonna 1510 syntynyttä Mikael Agricolaa oli virinnyt ainakin jo vuonna 1887. Vuonna 1914 pystytettiin Pernajan kirkon lähelle, nykyisen Pernaja–Sarvilahti -tien (yhdystie 1581) toiselle puolelle noin kaksimetrinen, harmaasta graniitista tehty pylväsmäinen muistokivi. Kiveen tuli teksti: Liki 40 vuotta myöhemmin Agricolan muistoksi haluttiin pystyttää varsinainen muistopatsas ja kirkkovaltuusto aloitti patsaan hankintatoimet vuonna 1952. Valituksi tuli lopulta toisinto Emil Wikströmin vuonna 1908 Viipurissa paljastetusta puolivartalokuvasta, joka sijoitettiin vuonna 1959 muistokiven paikalle. Vanhalle muistokivelle valittiin uusi sijoituspaikka Agricolan kotitalona pidetyn Sigfridsin talon pihapiiristä. Muistokivialuetta rajaamaan rakennettiin yhdeksänmetrinen kiviaita, johon muurattiin muistokiven siirrosta kertovat kivilaatat, joissa oli teksti suomeksi ja ruotsiksi: ”Mikael Agricola Torsbius Syntymäsijaa kunnioittaen Agricola-Seura”. Kiven uudelleen pystyttänyt Agricola-seura oli Uriel Kailon johtama valtakunnallinen kristillinen järjestö. == Katso myös == * Mikael Agricolan muistomerkki == Lähteet == == Aiheesta muualla == Luokka:Suomen patsaat ja veistokset Luokka:Pernaja Luokka:Mikael Agricola
Alfred Petrelius

Alfred Gustav Petrelius (26. kesäkuuta 1863 Savonlinna – 6. kesäkuuta 1931) oli suomalainen geodesian professori. Petreliuksen vanhemmat olivat värjäri Abraham Petrelius ja Josefina Charlotta Lindholm. Hän pääsi ylioppilaaksi 1881 Kuopion lyseosta ja valmistui Helsingin yliopistosta filosofian kandidaatiksi 1888 pääaineenaan astronomia ja maisteriksi 1890. Petrelius toimi Polyteknillisen opiston maanmittausosastolla käytännöllisen geometrian opettajana vuodesta 1890 ja Teknillisen korkeakoulun geodesian professorina 1908–1931. Petrelius osallistui Sodankylän polaariretkikuntaan 1882–1884 sekä maanmittauksesta ja kartoituksesta vastaavana suomalaisten tiedemiesten Suureen Kuolan retkeen 1887. Hän laati mittausten perusteella vuonna 1890 ilmestyneen Kuolan niemimaan yleiskartan. Petrelius teki vielä toisen retken Kuolaan 1891 geologi Wilhelm Ramsayn, mineralogi Viktor Hagmanin ja oppaana toimineen vienankarjalaisen Mikko Ivanovin kanssa. == Lähteet == * * Oulun yliopiston kirjasto : Tutkijoiden Lappi : Tutkimusmatkailijat ==Aiheesta muualla== * Peter Holmberg & Johan Stén, Att observera, mäta och räkna s. 357–359, 362, 365, 367 Luokka:Suomalaiset professorit Luokka:Teknillisen korkeakoulun professorit Luokka:Vuonna 1863 syntyneet Luokka:Vuonna 1931 kuolleet
Carlos Zambrano

Carlos Augusto Zambrano Ochandarte (s. 10. heinäkuuta 1989 Callao Viitattu 20.7.2014.) on perulainen jalkapalloilija. Hän on vuodesta 2012 lähtien pelannut Bundesliigan Eintracht Frankfurtissa. Zambranon pelipaikka on toppari. Zambrano siirtyi kotimaastaan Saksaan Schalken junioreihin 17-vuotiaana vuonna 2006. Hän siirtyi kesällä 2010 juuri Bundesliigaan nousseeseen FC St. Pauliin, pelattuaan sitä ennen Schalken edustusjoukkueessa 16 ottelua. Kesällä 2012 hän siirtyi Eintracht Frankfurtiin. Maajoukkuetasolla Zambrano on pelannut Perun maajoukkueessa vuodesta 2008 lähtien. ==Lähteet== Luokka:Perulaiset jalkapalloilijat Luokka:Vuonna 1989 syntyneet Luokka:Elävät henkilöt
Jelšanin keramiikka

Jelšanin keramiikka tai Elšanin keramiikka (, tai ) on Itä-Euroopassa vaikuttaneen mesoliittista elämäntapaa harjoittaneen Jelšanin kulttuurin valmistamaa keramiikkaa. Se ajoitetaan noin 7100−5500 eaa., joten ryhmät harjoittivat mahdollisesti Euroopan ensimmäistä keraamista traditiota. Ajoitukset ovat vielä kiistanalaisia. Ryhmät vaihtoivat sen myöhemmin laajemmalla alueella vaikuttaneeksi Lugovojen keramiikkaan. == Keramiikka == === Savimassa === Savimassa nostettiin seudulla olleista pysyvistä lammista. Massa oli savirikasta mutaa, joka oli lievästi suolaista. Massaan sekoitettiin keramiikan murskaa, orgaanisia kuituja, kalan suomuja ja luumurskaa. Orgaaniset osat tekivät poltetusta savesta huokoista ja kevyempää. === Valmistus === Savesta leivottiin savinauhoja, joita yhdistettiin kerros kerrokselta kiertäen valmistunutta astian pohjaosaa. Pohja valmistettiin ensin ja saatettiin tehdä pyöreäksi, suipoksi tai tasaiseksi. Astian runko syntyi yhdistämällä 6−8 cm:n levyisiä nauhoja toisiinsa kierros kierrokselta. Astian runko laajeni keskikohdastaan ja kapeni hieman astian suusta. Suun reunaa taivutettiin hieman ulospäin. Astia poltettiin avotulella noin 450°−600 °C asteessa. Tällöin kotilonkuoret eivät kalsinoituneet, vaan jäivät ehjänä keraamiseen materiaaliin sitomaan sen rakennetta vahvemmaksi. === Koristelu === Koristelu on vähäistä. Se koostuu pienistä ja suurista kuopista, piiretyistä viivoista, jotka muodostivat rivejä, kolmioita, nelikulmioita ja sik-sak-kuvioita. Niitä voitiin korostaa kuoppariveillä. Astia saattoi olla kokonaan koristelematta. Toisaalta astian suuaukkoa saattoi kiertää yksinkertainen kuopparivi, joka oli painettu seinämän yläreunaan tai reunan päälle. Kuopat saatettiin myös painaa suuaukon sisäreunaan, jolloin ne pullistuivat ulkoseinässä muodostaen helmimäisen pullistumarivin. Piirretyt viivat saatettiin vetää rinnakkain, jolloin syntyi raidallisia pintoja. Joskus viivat ristesivät toisiaan ja leikkauskuvioiksi muodostui kolmioita ja nelikulmioita. Rinnakkaisilla vedoilla piirrettiin toisinaan "nauhoja", jotka muodostivat suuren sik-sak-kuvion astian ympäri. Nauhan sisälle painettiin tikulla pisterivin nauhan koko matkalle. == Elinkaari == Toistaiseksi ei olla yksimielisiä keramiikan synnystä, mikä on ymmärrettävää, koska Jelšanin kulttuuria on tutkittu niin vähän aikaa. On olemassa kolme pääasiallista teoriaa: se keksittiin Volgan mutkassa, se tuotiin mukana Kaspianmeren itäpuolelta ja se opittiin Balkanin viljelijöiltä. Vanhimmat löydetyt astiat ovat Tšekalinon (7100−6500 eaa.) ja Ust-Tashenkan (7100−6300 eaa.) asuinpaikoilta. Jelšanin keramiikka levisi kulttuurivaikutteena etelään ja länteen vanhimmilta asuinpaikoiltaan muiden metsästäjä-keräilijöiden pariin, ennen kuin ryhmillä oli yhteyksiä maataloudesta elävien ryhmien kanssa. Kun sen aika loppui, alkoivat samalla seudulla asuneet ryhmät valmistamaan Lugovojen keramiikkaa. Tämä keramiikan tyyli levisi Volgaa pitkin ylös pohjoiseen Kamajoelle saakka. == Lähteet == * * === Viitteet === Luokka:Kivikausi Luokka:Keramiikan historia Luokka:Venäjän muinaisjäännökset
Suomen polaariretkikunta

Suomen polaariretkikunta suoritti vuosina 1882–1884 magneettisia ja meteorologisia mittauksia Sodankylässä ja Ivalossa. Retkikunta sai alkunsa kun Pietariin kokoontunut kansainvälinen napaseutujen tutkimuskomissio julisti vuoden 1. kesäkuuta 1882 – 1. syyskuuta 1883 Kansainväliseksi polaarivuodeksi. Ilmastollisten ja maamagneettisten havaintojen keräämiseksi perustettiin arktisille alueille 12 havaintoasemaa ja näistä yksi tuli Sodankylään. == Polaariretkikunnan osanottajat == * Selim Lemström, retkikunnan johtaja, vastasi magneettisista määrityksistä * Ernst Biese, Helsingin yliopiston fysikaalisen laboratorion assistentti, Sodankylän havaintoaseman johtaja, vastasi magneettisista määrityksistä * Alfred Petrelius, ylioppilas, vastasi tähtitieteellisistä paikan- ja ajanmäärityksistä * Karl Granit, retkikunnan insinööri ja valokuvaaja * Santeri Dahlström, retkikunnan valokuvaaja 1882–1883 * E. Sundman, luonnontieteiden tutkija * E. W. Blom, kasvitutkija, oli mukana 1882-1883 * Uno B. Roos, mukana 1883–1884 * Axel Heinrichs, mukana 1883–1884 == Retkikunnan havaintovuodet 1882–1884 == Sodankylän havaintoaseman rakennustyöt aloitettiin huhtikuussa 1882 ja retkikunnan pääosa lähti 21. heinäkuuta 1882 laivalla Helsingistä Kemiin josta matkattiin edelleen hevoskyydillä Kemijärvelle ja sieltä veneillä Sodankylään jonne saavuttiin 5. elokuuta. Magneettiset ja meteorologiset havainnot päästiin aloittamaan elokuun lopulla 1882 ja ensimmäinen havaintojakso kesti syyskuun alkuun 1883 saakka. Havaintoja tehtiin myös Ivalojoen Kultalaan sijoitetussa sivuasemassa. Tutkijat mittasivat tunnin välein ilman lämpötilan, tuulen suunnan ja voimakkuuden, maan magneettikentän voimakkuuden ja ilman sähköisyyden. Retkikunta yritti valokuvata myös revontulia mutta siihen ei silloinen valokuvaustekniikka riittänyt vaan heidän oli tyydyttävä maisemien ja ihmisten kuvaamiseen. Toisena havaintovuonna 1883–1884 mittauksia jatkettiin samaan tapaan Sodankylässä ja Kultalassa. Virallisen ohjelman ulkopuolella Lemström koetti todistaa oikeaksi teoriaansa revontulien sähköisestä alkuperästä. Hän koetti synnyttää keinotekoisesti revontulia ja sijoitti tätä varten kuparisilmukan aluksi Oratunturin ja sitten Pietarintunturin laelle. Kokeiden tulokset vakuuttivat ainakin Lemströmiä itseään mutta muualla niitä arvosteltiin. Havaintojakson päätyttyä Sodankylän havaintoasema purettiin. Seuraavan kerran Sodankylässä tehtiin maan magneettikentän mittauksia 1910-luvulla kun Sodankylään perustettiin geofysiikan observatorio Tähtelä. == Kirjallisuutta == * Suomalaisesta tutkimusretkestä Sodankylään ja Kultalaan vuosina 1882-83 ja 1883-84 ynnä kuvaelmia Lapista. Matkueen jäsenten kirjoittamat. G. W. Edlund, Helsinki 1885 == Lähteet == * Oulun yliopiston kirjasto : Tutkijoiden Lappi : Suomen polaariretkikunta * Suomen polaariretkikunta Sodankylään 1882, Sodankylän verkkolehti 22.9.2012 Luokka:Suomen tieteen historia Luokka:Sodankylä Luokka:1882 Luokka:1883 Luokka:1884
Bernard Cornfeld

Bernard Cornfeld (1927 Turkki – 1995 Lontoo) oli yhdysvaltalainen liikemies, sijoitusrahastojen perustaja ja sijoitushuijari. Cornfeld perusti jo 1960-luvun alussa rahastoihin sijoittavan rahaston (fund of funds, rahastojen rahasto) ja yhteensä lähes 20 sijoitusrahastoa, monet niistä veroparatiiseihin.Nars 2009, 159 Bernard Cornfeld syntyi Turkissa, mutta varttui New Yorkin Brooklynissa. Hänen isänsä oli näyttelijä. Toisen maailmansodan aikana Cornfeld toimi kauppalaivaston miehistö- ja upseerikouluttajana. Sodan jälkeen hän suoritti tutkinnot psykologiasta ja sosiaalialalta ja työskenteli jonkin aikaa sosiaalityöntekijänä. Jo poikavuosinaan taitavaksi myyjäksi osoittautunut Cornfeld siirtyi sosiaalialalta sijoitusbisnekseen, muutti Ranskaan ja ryhtyi sijoitusrahasto- osuuksien myyjäksi.Nars 2009, 156 Cornfeld kaupitteli osuuksia Jack Dreyfusin perustamasta Dreyfus Fund -rahastosta vuodesta 1955 lähtien. Perustamansa Overseas Investors Servicesin kautta Cornfeld aluksi markkinoi Dreyfus Fundia.Nars 2009, 157–158 Myöhemmin International Overseas Services (IOS) oli suuryritys ja Cornfeldin rahastorakennelman ydin, jolle veronkierto ja lakien luova tulkinta eivät olleet vieraita.Nars 2009, 157 IOS rahasti asiakkaitaan tehokkaasti erilaisilla palkkioilla, jotka saattoivat nousta 20:een prosenttiin sijoituksen arvosta. Asiakkaiden varoja sijoitettiin ulkopuolisten kohteiden ohella myös IOS:n omiin tuotteisiin, mikä lisäsi sen tuottavuutta omistajille entisestään. Rahasto keräsi 1960-luvun lopulle mentäessä (silloisessa rahassa) 2,5 miljardin dollarin pääoman ja Cornfeld itse yli 100:n miljoonan dollarin (v. 2009 noin 600 miljoonaa dollaria) omaisuuden.Nars 2009, 160 IOS ajautui vaikeuksiin 1960-luvun lopulla ja perustaja Bernard Cornfeld sai potkut yhtiöstä vuonna 1970. Kirjassa Miljoonahuijarit – suurpetkuttajien värikäs historia Kari Nars kertoo, ettei Cornfeldia saatu huijauksista oikeuden eteen lukuun ottamatta hänen entisen yhtiönsä henkilökunnan ajamaa kannetta, jonka seurauksena hän sai 11 kuukauden vankilatuomion.Nars 2009, 164–165 Elämänsä lopulla hän asui Los Angelesin Beverly Hillsissä.Nars 2009, 165 ==Lähteet== * ===Viitteet=== Luokka:Talousrikoksista tuomitut henkilöt Luokka:Yhdysvaltalaiset liikemiehet Luokka:Vuonna 1927 syntyneet Luokka:Vuonna 1995 kuolleet
Baltšik

Baltšik () on Mustanmeren rannalla sijaitseva kaupunki Etelä-Dobrujan alueella Koillis-Bulgariassa. Kaupungin vanha nimi, joka on peräisin antiikin Kreikan ajalta, on Dionysopolis. Baltšik sijaitsee 42 kilometriä koilliseen lähialueen suurimmasta kaupungista Varnasta, jossa on myös Baltšikin lähin lentoasema. Vuoden 2009 lopussa Baltšikissa asui 12 196 asukasta, joista suurin osa oli bulgarialaista alkuperää. Lento Helsinki-Vantaan lentoasemalta Varnan lentoasemalle kestää noin kaksi tuntia ja 40 minuuttia. == Lähteet == * http://www.napsu.fi/matkailu/matkakohteet/eurooppa/bulgaria/balchik Luokka:Bulgarian kaupungit Luokka:Dobritšin alue
Santeri Dahlström

Santeri (Alexander) Dahlström (7. toukokuuta 1859 Viitasaari – 15. kesäkuuta 1913 Lempäälä) oli suomalainen lyseon lehtori. Dahlström oli mukana valokuvaajana 1882–1883 Suomen polaariretkikunnan havaintojen teossa Sodankylässä. Dahlströmin vanhemmat olivat rovasti Alexander Dahlström (1797–1862) ja Kristina Maria Petrelius. Hän pääsi ylioppilaaksi Jyväskylän lyseosta 1880 ja valmistui Helsingin yliopistosta filosofian kandidaatiksi 1885 ja maisteriksi 1890. Dahlström toimi Oulun lyseon matematiikan ja fysiikan lehtorina 1905–1913. Hän toimi myös Oulun kauppakoulun rehtorina ja Oulun kaupunginvaltuuston puheenjohtajana. == Teoksia == * Luvunlaskun oppikirja ; kirj. August Ramsay ja Santeri Dahlström. WSOY 1887 == Lähteet == * * Geni.com : Alexander (Santeri) Dahlström Luokka:Suomalaiset opettajat Luokka:Suomen oppilaitosten rehtorit Luokka:Oulun kaupunginvaltuutetut Luokka:Vuonna 1859 syntyneet Luokka:Vuonna 1913 kuolleet
Allison Tolman

Allison Tolman (s. 18. marraskuuta 1981 Houston, Texas, Yhdysvallat) on yhdysvaltalainen näyttelijä. Hänet tunnetaan parhaiten Molly Solversonin roolistaan televisiosarjassa Fargo, josta hän sai Emmy-ehdokkuuden parhaasta naissivuosasta minisarjassa tai televisioelokuvassa. == Lähteet == == Aiheesta muualla == Luokka:Yhdysvaltalaiset televisionäyttelijät Luokka:Vuonna 1981 syntyneet Luokka:Elävät henkilöt
E. W. Blom

Erik William Blom (17. toukokuuta 1857 Heinävesi – 25. toukokuuta 1907 Padasjoki) oli suomalainen luonnontieteiden opettaja. Blom oli mukana kasvitieteilijänä 1882–1883 Suomen polaariretkikunnan havaintojen teossa Sodankylässä. Blomin vanhemmat olivat kappalainen, runoilija Erik Johan Blom ja Johanna Lovisa Blom. Hän pääsi ylioppilaaksi Jyväskylän lyseosta 1876 ja valmistui Helsingin yliopistosta filosofian kandidaatiksi 1885. Blom toimi luonnontieteiden ja matematiikan opettajana eri oppikouluissa 1881–1892. Hän oli Elisenvaaran maanviljelyskoulun luonnontieteiden opettajana vuodesta 1897 ja Verhon koulutilan opettajana Padasjoella vuodesta 1905 alkaen. == Teoksia == * Luonnon oppi : maanviljelyskouluja varten. WSOY 1899 * Luonnonhistoria ynnä maanmuodostusopin alkuperusteet : maanviljelyskouluja varten. WSOY 1900 * Fysiikan alkeet : maanviljelyskouluja varten. WSOY 1909 == Suomennoksia == * K. von Rümker : Maanviljelijän kehitys : kehoitushuuto kaikille maanviljelijöille ja niiksi aikoville ; saksankielestä suom. ja Suomen oloihin sovitt. Karl Enckell ja E. W. Blom. WSOY 1902 * G. Böhme : Loukkauskiviä maataloudessa ; saksankielestä lyhentäen ja mukailemalla suom. E. W. Blom. Maamiehen käsikirjasto 2. WSOY 1903 == Lähteet == * Luokka:Suomalaiset opettajat Luokka:Vuonna 1857 syntyneet Luokka:Vuonna 1907 kuolleet
Uno B. Roos

Uno Brynolf Roos (19. huhtikuuta 1862 Vehmaa - 14. helmikuuta 1923 Turku) oli suomalainen lyseon lehtori. Roos oli mukana 1883-1884 Suomen polaariretkikunnan havaintojen teossa Sodankylässä. Roosin vanhemmat olivat nimismies ja henkikirjoittaja Karl Didrik Roos ja Augusta Elisabet Fredriksson. Hän pääsi ylioppilaaksi Turun lyseosta 1879 ja valmistui Helsingin yliopistosta filosofian kandidaatiksi 1887 ja maisteriksi 1890. Roos toimi Turun ruotsalaisen lyseon matematiikan ja luonnonopin kollegana, sittemmin lehtorina vuodesta 1904 alkaen. == Teoksia == * Handelssocietetens i Åbo pensionsanstalt 22/2 1833 - 22/2 1918 : historisk och statistisk studie. Handelssocietetens i Åbo, Åbo 1919 == Lähteet == * Luokka:Suomalaiset opettajat Luokka:Vuonna 1862 syntyneet Luokka:Vuonna 1923 kuolleet
Play Hard

Play Hard on ranskalaisen DJ-tuottaja David Guettan kappale, joka julkaistiin singlenä Guettan Nothing But the Beat -studioalbumin uudelleenjulkaisun jälkeen 15. maaliskuuta 2013. "Play Hard" saavutti Britannian singlelistan kuudennen sijan, minkä myötä siitä tuli Guettan 14. kyseisellä listalla kymmenen parhaan joukkoon päässyt single. Kappale sijoittui myös monissa muissa maissa 40 parhaan joukkoon. Kappaleella esiintyvät Guettan vieraina laulajat Ne-Yo ja Akon. Kaikki kolme artistia sanoittivat kappaleen Frédéric Riestererin ja Giorgio Tuinfortin kanssa, jotka osallistuivat myös tuottamiseen Guettan kanssa. Akonin laulama osuus sanoitettiin ja tuotettiin Sonic Vista Studiosilla Ibizassa, Espanjassa heinäkuussa 2012. "Play Hard" sisältää samplen vuonna 1999 julkaistusta Alice DeeJayn eurodance-kappaleesta ”Better Off Alone”. "Play hard" oli hänen Nothing But the Beat -kokonaisuutensa yhdeksäs singlejulkaisu. Ennakkoon Guetta ilmoitti Twitterissä lyhyesti, että hän on suunnitellut julkaisevansa editoidun version "Play Hardista" seuraavana singlenään hänen Nothing But the Beat 2.0 -albumiltaan. ==Lähteet== Luokka:Vuoden 2013 kappaleet Luokka:David Guettan kappaleet
The Green Hornet

The Green Hornet on vuonna 2011 ensi-iltansa saanut yhdysvaltalainen Michel Gondryn ohjaama humoristinen toimintaelokuva. Se perustuu 1930-luvun alkuperäiseen radiokuunnelman hahmoon Green Hornet (suom. Vihreä herhiläinen). Elokuva on oikeastaan toisinto vuosina 1966–1967 tehdystä samannimisestä tv- sarjasta, jossa sankarikaksikkoa näyttelivät Van Williams ja Bruce Lee. ==Juoni== Elokuva kertoo isänsä mediaimperiumin perivästä hemmotellusta nuoresta miehestä, joka löytää elämälleen suunnan naamioituna supersankarina. Hän on Daily Sentinelin uusi toimitusjohtaja, joka öisin naamioidun kumppaninsa kanssa taistelee rikollisuutta vastaan Los Angelesin kaduilla. ==Näyttelijät== ==Tuotanto== Supersankarihahmon elämästä kertovaa elokuvaa alettiin suunnitella jo 1990-luvulla, mutta se ei koskaan edennyt käsikirjoitusvaihetta pidemmälle. Gondry oli jo tuolloin valittu ohjaajaksi, ja rooleja varten olivat allekirjoittaneet kokonaan eri näyttelijät. Pääosaa oli tarjottu alun perin George Clooneylle ja Mark Wahlbergille. Katon rooliin kaavaillun Jet Lin siirtyminen muihin projekteihin keskeytti elokuvan tuotannon jälleen vuonna 2000. Lisäksi studiot kuten Paramount Pictures, Columbia Pictures ja Miramax kilpailivat tuotantosopimuksesta, ja käsikirjoittajat vaihtuivat yksi toisensa jälkeen työn jäädessä kesken. Vuonna 2004 Kevin Smith palkattiin käsikirjoittamaan ja ohjaamaan elokuva, mutta tämä oli kuitenkin epäuskoinen lajityypin suhteen. Pääosaan pyydettiin tuolloin Jake Gyllenhaalia. Elokuvan teko venyi vielä kuudella vuodella, kun Smith vetäytyi projektista ja tuottaja Neal Moritz yritti vielä vuonna 2007 hankkia Green Hornet-hahmolle elokuvaoikeudet.Columbia Pictures tuottaa The Green Hornetin – Variety Lopulta kanadalainen koomikko ja näyttelijä Seth Rogen palkattiin toiseksi käsikirjoittajaksi, tuottajaksi sekä pääroolin esittäjäksi. Kuvaukset saatiin lopulta käyntiin kesällä 2010, kun toinen pääosanäyttelijä vaihdettiin. Osittain tästä syystä elokuva oli myös erittäin kallis. Sen tuotantobudjetti oli 120 miljoonaa Yhdysvaltain dollaria. Elokuva kuvattiin pääosin Los Angelesissa, Kaliforniassa sekä Sony Picturesin studioilla Culver Cityssä. ==Vastaanotto== The Green Hornet sai sekä hyviä että huonoja arvosteluja, ja mm. Rotten Tomatoes antoi sille pisteet 5.2/10. Kriittisistä arvioista huolimatta kalliiksi tullut elokuva menestyi taloudellisesti suhteellisen hyvin. ==Lähteet== ==Aiheesta muualla== * Luokka:Vuoden 2011 yhdysvaltalaiset elokuvat Luokka:Yhdysvaltalaiset toimintaelokuvat Luokka:3D-elokuvat
Rakkaus on kuolemaksi

Rakkaus on kuolemaksi () on vuonna 1949 ensi-iltansa saanut norjalainen draamaelokuva. Se perustuu Arve Moenin samannimiseen romaaniin vuodelta 1948. Elokuva kertoo seurapiirinaisen Sonjan (Riiser-Larsen) ja automekaanikon Erikin (Wiese) välisestä avioliiton ulkopuolisesta suhteesta. Elokuva oli ohjaaja Edith Carlmarin esikoisohjaus. == Rooleissa == == Aiheesta muualla == * Luokka:Norjalaiset draamaelokuvat Luokka:Vuoden 1949 norjalaiset elokuvat
Hangö-Pressen

Hangö-Pressen oli Hangossa vuosina 1908–1917 ilmestynyt ruotsinkielinen sanomalehti. Sen nimenä oli aluksi Hangö-Bladet ja vuosien 1914–1915 vaihteessa Hangö-Posten. Hangö-Bladet perustettiin Hangö-lehden kilpailijaksi kunnallispoliittisen kärhämöinnin takia. Ensimmäisen maailmansodan aikana kenraalikuvernööri lakkautti sen saksalaisten kuvien ja kuvatekstien vuoksi. Lehden tilalle perustettiin aluksi näytenumeroina ilmestynyt Hangö-Posten ja sen jälkeen Hangö-Pressen, joka sai ilmestymisluvan kesäkuussa 1915. Hangö- Pressenin julkaisuyhtiö osti syyskuussa 1917 Hangön yhtiön ja yhdisti lehdet toisiinsa. Yhdistetyn lehden nimeksi otettiin vanhempi Hangö. Lehti ilmestyi aluksi kolmesti, vuodesta 1909 lähtien neljästi ja vuodesta 1914 jälleen kolmesti viikossa. == Päätoimittajat ja vastaavat päätoimittajat == *Max Hanemann (1908–1910) *Gösta Moliis-Mellberg (1910–1912) *Karl Himberg (1912–1917). *Harald Ekholm (1915) *F. Hanson (1915–1917). ==Lähteet== ==Aiheesta muualla== * Hangö-Bladet (1908–1914) digitoituna kansalliskirjastossa * Hangö-Posten (1914–1915) digitoituna kansalliskirjastossa * Hangö-Pressen (1915–1917) digitoituna kansalliskirjastossa Luokka:Hangon historia Luokka:Ilmestymästä lakanneet suomalaiset ruotsinkieliset sanomalehdet
Eteenpäin (Uusikaupunki)

Eteenpäin oli Uudessakaupungissa vuonna 1890 ilmestynyt sanomalehti. Kauppias Johan Fredrik Holmström perusti Eteenpäin-lehden ruotsinkielisen Nya Tagin sisarlehdeksi. Linjaltaan se oli vanhasuomalainen ja kristillishenkinen. Kerran viikossa ilmestyneen lehden toimittajana työskenteli J. A. Cederberg. ==Lähteet== ==Aiheesta muualla== * Eteenpäin digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Uudenkaupungin media
Oulun eteläisen voutikunnan tuomiokunta

Oulun eteläisen voutikunnan tuomiokunta oli 1762–1776 toiminnassa ollut kihlakunnantuomarin virka-alue. Se kuului aluksi Turun hovioikeuspiiriin ja siirrettiin Vaasan hovioikeuspiiriin 1776, kun vastaperustetun hovioikeuden oikeuspiiri määrättiin. Tuomiokunta muodostettiin Pohjois-Pohjanmaan tuomiokunnan kahtiajaossa 21. kesäkuuta 1762. Toinen uusi tuomiokunta oli Oulun pohjoisen voutikunnan tuomiokunta. Oulun eteläisen voutikunnan tuomiokuntaan kuuluivat seuraavat pitäjät:Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 39, 40 ja 56. * Kalajoki * Kokkola * Kruunupyy * Kälviä * Lohtaja * Pietarsaari * Pyhäjoki * Uusikaarlepyy Kuninkaallisella julistuksella määrättiin 28. kesäkuuta 1776 tämän tuomiokunnan seuraajaksi Pohjanmaan keskiosan tuomiokunta.Holmberg s. 56 ja 85. ==Lähteet== Luokka:Keski- Pohjanmaan historia Luokka:Pohjanmaan historia Luokka:Pohjois-Pohjanmaan historia Luokka:Suomen tuomiokunnat
Solida Savolainen

Solida Savolainen (alk. Rönngren, 1836 Kuopio – ?) oli suomalainen näyttelijä. Hän kuului Suomalaisen Teatterin varhaisimpaan näyttelijäkaartiin. ==Elämä== Savolainen oli värjärimestarin tytär. Hän liittyi Suomalaiseen Teatteriin vuonna 1872 ja jätti sen 1881. Hänen kerrotaan tulkinneen melko "yksitoikkoisesti" ämmärooleja sekä emäntäpiikoja. Lavalla hän käytti savon murretta.Näyttelijänä Suomessa, s. 75 Savolaisen rooleista merkittävimpiä olivat Martta (näytelmässä Nummisuutarit), Viarda-eukko (Preciosa) ja Muori Fadet (Sirkka).Kotimaisia näyttämötaiteilijoita sanoin ja kuvin, s. 282 == Lähteet == *Kotimaisia näyttämötaiteilijoita sanoin ja kuvin, Viipuri, Kustannusliike Opas 1930. *Koski, Pirkko: Näyttelijänä Suomessa, Helsinki, WSOY 2013. ISBN 978-951-0-39549-3 === Viitteet === Luokka:Suomalaiset teatterinäyttelijät Luokka:Vuonna 1836 syntyneet Luokka:Kuolinvuosi puuttuu
Etelä-Pohjanmaan tuomiokunta

Etelä-Pohjanmaan tuomiokunta oli Turun hovioikeuspiiriin kuulunut kihlakunnantuomarin virka-alue 1680–1777. Vuonna 1680 tapahtuneessa tuomioistuinlaitoksen uudistustyössä Pohjanmaan tuomiokunta jaettiin kahtia ja muodostettiin Pohjois-Pohjanmaan tuomiokunta ja Etelä-Pohjanmaan tuomiokunta. Vuonna 1685 Pohjanmaan keskiosaan nimitettiin kolmas tuomari, Henrik Kluwensick, mutta hän ei koskaan ryhtynyt hoitamaan virkaansa, joten tuomiokuntajakokin säilyi ennallaan. Vuoden 1680 tuomiokirjan mukaan Etelä- Pohjanmaan tuomiokuntaan kuuluivat seuraavat pitäjät:Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 39 ja 40. * Isokyrö * Laihia * Lapväärtti * Maalahti * Mustasaari * Närpiö * Vähäkyrö * Vöyri * Vuonna 1681 tuomiokuntaan siirrettiin ** Ilmajoki ** Lapua ** Pietarsaari ** Uusikaarlepyy Isonvihan (1713–1721) aikana tuomiokunnassa pidettiin viimeiset käräjät ennen keskeytystä todennäköisesti loppuvuodesta 1713 ja oikeudenkäyntitoiminta aloitettiin uudelleen lokakuussa 1721. Pikkuvihan (1742–1743) aikana käräjiä pidettiin häiriintymättä.Holmberg s. 41. Vuoden 1777 järjestelyssä Etelä-Pohjanmaan tuomiokunnan seuraajaksi määrättiin Pohjanmaan eteläinen tuomiokunta.Holmberg s. 87. ==Lähteet== Luokka:Etelä-Pohjanmaan historia Luokka:Suomen tuomiokunnat
Toul

Toul on kunta Pohjois-Ranskassa Meurthe-et-Mosellen departementissa Lorrainen alueella. Toul tunnettiin kaupunkina jo antiikin Rooman aikaan. Kaupunki on ollut myös varuskuntakaupunki, ja sen linnoitukset ovat edelleen nähtävyyksiä. Kaupungin tärkein nähtävyys on kuitenkin Saint-Étiennen katedraali (Cathédrale Saint-Étienne de Toul). Tour de France 2014 ==Aiheesta muualla== == Lähteet == Luokka:Meurthe-et-Mosellen kunnat
Vändåtvuori

Vändåtvuori on luonnonreservaatti Ruotsissa 50 km Örnsköldsvikin kaupungista luoteeseen. Reservaatti perustettiin vuonna 1989 ja kattaa 3 km2 alueen. Vanhimmassa Vändåtin metsässä esiintyy hyvin harvinainen kovakuoriaislaji, korpikolva, Pytho kolwensis, joka kuuluu sukuun Pythidae. Metsässä on myös sarvijääriä, Northornina muricata. Nimen Vändåt alkuperä ei ole tiedossa. == Lähteet == == Aiheesta muualla == Luokka:Luonnonpuistot
Frank Casañas

Yennifer Frank Casañas Hernández (s. 18. lokakuuta 1978) on kuubalaissyntyinen kiekonheittäjä, joka edustaa nykyisin Espanjaa. Hän edusti vuoteen 2008 asti Kuubaa. Casañasin ennätys on vuonna 2009 Quinta do Anjossa heitetty 67,91. Vuonna 1996 hän voitti pronssia nuorten MM-kisoissa Sydneyssä tuloksella 54,86, silloin vielä Kuuban heittäjänä. Aikuisten tasolla hänen paras saavutuksensa on Espanjan riveissä ensimmäisessä arvokisassaan kesäolympialaisissa 2008 Pekingissä saavuttamansa viides sija loppukilpailussa tuloksella 66,49. Vuoden 2012 kesäolympialaisissa Lontoossa Casañas selviytyi myös finaaliin, tuolloin sijoitus oli seitsemäs. == Lähteet == * Luokka:Espanjalaiset kiekonheittäjät Luokka:Kuubalaiset kiekonheittäjät Luokka:Vuonna 1978 syntyneet Luokka:Elävät henkilöt
Flirey

Flirey on kunta Pohjois-Ranskassa Meurthe-et-Mosellen departementissa Lorrainen alueella. Kaupunki tuhoutui täydellisesti ensimmäisen maailmansodan taisteluissa. Tour de France 2014 ==Aiheesta muualla== == Lähteet == Luokka:Meurthe-et-Mosellen kunnat